## La Generalitat destina 130.000 euros als projectes de les cases regionals a la Comunitat Valenciana

*** El termini de presentació de sol·licituds comença el 9 de juliol i finalitzarà el pròxim 5 d’agost**

La Generalitat ha convocat les subvencions destinades a les cases regionals d’altres comunitats autònomes en la Comunitat, unes ajudes a les quals el Govern Valencià destina 130.000 euros en 2024.

Tal com ha publicat el **Diari Oficial de la Generalitat Valenciana** (DOGV), es finançaran les iniciatives desenvolupades per les cases regionals d’altres comunitats autònomes establides a la Comunitat Valenciana, les seues federacions i confederacions.

A través d’estes subvencions es promouen projectes l’objectiu general dels quals siga el d’organitzar i realitzar iniciatives concretes per al desenvolupament de les activitats pròpies dels centres, el foment de la seua cultura i tradicions, la participació, l’enteniment i la cooperació i la promoció de l’associacionisme, tant en l’àmbit intern com amb altres entitats socials.

Per a fer-ho, es realitzaran conferències, jornades, exposicions o altres activitats similars que potencien el coneixement i manteniment de les arrels cultures d’altres autonomies en la Comunitat, a més de fomentar la participació activa i la integració de la població originària d’altres comunitats autònomes en la cultura valenciana i la llengua pròpia del territori valencià.

Entre les activitats previstes s’inclouen cursos i programes d’informació, orientació i assessorament dirigits a la població originària d’altres autonomies i resident en la Comunitat, en àmbits com el legal, sociolaboral, educatiu, cultural i de participació ciutadana.

Al seu torn, es preveu el desenvolupament de programes de promoció de l’associacionisme i d’activitats d’animació sociocultural, orientats a facilitar a la població originària d’altres comunitats autònomes i resident en la Comunitat, el contacte amb la seua realitat social i territorial, a més d’afavorir el coneixement mutu i la convivència entre les associacions, cases i centres regionals presents en la societat valenciana.

El termini per a presentar les sol·licituds començarà el 9 de juliol i finalitzarà el pròxim 5 d’agost. Es farà exclusivament via telemàtica en la seu electrònica de la Generalitat.

Més informació en el [DOGV](https://dogv.gva.es/datos/2024/07/08/pdf/2024_6660.pdf).

Fecha: 08/07/2024